Diari Oficial de la Generalitat Valenciana


Sumari del DOGV 2544, del 05-07-1995 (1995/835280)

DECRET 137/1995, de 19 de juny, del Govern Valencià, pel qual es delega l'Ajuntament de Quart de Poblet per a determinades competències en matèria de qualificació d'activitats.
--------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1995/06/19/137/dof/vci/html**

### Dades del document

Número de DOGV
:   2544

Data del DOGV
:   05-07-1995

Secció del DOGV
:   DISPOSICIONS GENERALS

Número del document
:   1995/835280


Data del document
:   19-06-1995

Organisme emissor
:   Conselleria de Medi Ambient

Tipus de document
:   Decret

DECRET 137/1995, de 19 de juny, del Govern Valencià, pel qual es delega l'Ajuntament de Quart de Poblet per a determinades competències en matèria de qualificació d'activitats.   
Mitjançant un acord plenari de l'Ajuntament de Quart de Poblet, s'ha sol·licitat la delegació de competències en matèria de qualificació d'activitats molestes, insalubres, nocives i perilloses, com a mode de fer efectives les previsions de l'article 45.2 de l'Estatut d'Autonomia de la Comunitat Valenciana.  
Complint els tràmits que amb aquest fi estableix l'article 7 de la Llei de la Generalitat Valenciana 3/1989, de 2 de maig, d'Activitats Qualificades, ha quedat acreditat que aquesta corporació local compleix els requisits establerts en aquest precepte. Per aquesta raó, a proposta del conseller de Medi Ambient i amb la deliberació prèvia del Govern Valencià, en la reunió del dia 19 de juny de 1995,  
DECRETE  
Article primer  
Es delega l'Ajuntament de Quart de Poblet per a la qualificació de les activitats molestes, insalubres, nocives i perilloses a què es refereix el Decret 2414/1961, de 30 de novembre, i la Llei de la Generalitat Valenciana 3/1989, de 2 de maig, d'Activitats Qualificades, en els terminis i amb l'amplitud continguts en l'annex. El procediment s'haurà de desenvolupar d'acord amb el que estableix l'esmentada Llei 3/1989, de 2 de maig.  
Article segon  
La Generalitat Valenciana, mitjançant els seus òrgans competents, es reserva la facultat d'inspeccionar, en qualsevol moment, les activitats per a la qualificació de les quals es delega mitjançant aquesta norma, a més d'adoptar les mesures a què es refereixen els articles 9 i 10 de la Llei 3/1989, de 2 de maig, d'Activitats Qualificades.  
De les qualificacions d'activitats realitzades a l'empara de la competència que es delega, la corporació municipal remetrà una còpia a la Conselleria de Medi Ambient en els deu dies següents a l'exercici de la competència.  
Article tercer  
El Govern Valencià, en els casos previstos en els articles 9 i 10 de l'esmentada Llei 3/1989, de 2 de maig, d'Activitats Qualificades, podrà advocar per a ella o revocar totalment o parcialment la delegació acordada.  
DISPOSICIó FINAL  
Aquest decret entrarà en vigor als trenta dies de la seua publicació en el Diari Oficial de la Generalitat Valenciana.  
València, 19 de juny de 1995  
El president de la Generalitat Valenciana,  
JOAN LERMA I BLASCO  
El conseller de Medi Ambient,  
EMÉRIT BONO I MARTíNEZ


Còpia Permalink ELI